Годишна програма и план за развитие на читалищната дейност за 2023г.

на Народно читалище „Светлина – 1902 г.”

с. Шиково, общ. Троян, обл. Ловеч.

Настоящата Програма е разработена в изпълнение на чл. 26а от закона за народните читалища, въз основа на направените от Читалището в общината предложения за дейността ни през 2023 година.

Изготвянето на Програмата за развитие на читалищната дейност цели обединяване на усилията за по- нататъшно развитие и утвърждаване на Читалището като важна обществена институция, реализираща културната идентичност на с. Шипково.

Народното читалище е важна институция в развитието на местната, а като цяло и на българската култура. Неговата основна дейност е да осъществява културен живот и приобщаване на гражданите към постиженията на науката,културата и изкуството.Да работи за запазване на обичаите и традициите на българския народ и утвърждаване на националното самосъзнание. Да организира различни културни събития и инициативи на местно, регионално или национално ниво.

Народно читалище „Светлина-1902 г.” с. Шипково е самостоятелна, независима, самоуправляваща се обществена организация. Читалището не е политическа организация. В неговата дейност могат да участват всички физически лица без ограничение на възраст, пол, политически нагласи, религия и етнос.

Основни приоритети:

* Запазване на културно – историческото наследство и националните традиции.
* Организиране на празненства, концерти и чествания на бележити дати
* Развитие и подпомагане на любителското творчество.
* Осигуряване на достъп до информация.
* Утвърждаване на Читалището като място за информация, общуване и успешни социални практики.

Дейности за постигането им:

* Събиране и разпространяване на знания за родния край.
* Участие в общински, регионални и др. културни събития с цел културен обмен и сътрудничество – присъствено и онлайн.
* Организиране на обществени мероприятия и празници – присъствено и онлайн.
* Да поддържа активно партньорство с местната и Общинска организация, НПО, културни институции и бизнеса за взаимна полза.
* Поддържане на библиотека, читалня и места за интернет достъп и съвременни информационни технологии.

1. Библиотечна дейност:

* Осъществяване на изложби, витрини, онлайн информация за бележити дати на личности и събития от местен, регионален и национален характер.
* Обогатяване на библиотечния фонд с нови интересни книги чрез закупуване на нова литература, участие в проекти и дарения.
* Работа по проекти.

1. Развитие на любителското художествено творчество:

* Подпомагане и развиване дейността на съществуващите самодейни групи.
* Активно участие на любителските състави и индивидуални изпълнители в културно- масови събития на селото, Общината и Национални фестивали.

1. Културно-масова дейност:

* Осъществяване на културния календар на читалищните прояви.
* Честване на годишнини, официални и традиционни празници.
* Провеждане на мероприятия, свързани със съхраняване, развитие и популяризиране на местни традиции и обичаи.

1. Работа по проекти:

* Търсене на допълнително финансиране за стопанисване и поддържане на сградния фонд ,за развитие на читалищната дейност чрез разработване и реализиране на проекти.

Дейности по програмата за 2023 г.

Януари :

06.01.2023 г. – Отбелязваме 175 г. от рождението на Христо Ботев. Подреждане на витрина с авторски произведения.

21.01.2023 г. – Празник с бабите в пенсионерския клуб. Изложба на плетива.

Февруари:

19.02.2023 г. – 150 години от смъртта на Васил Левски. Подредена витрина с книги и рисунки на децата за живота на Левски.

26.02.2023 г. – Сирни заговезни, ден за прошка-празнично веселие.

Март :

01.03.2023 г. – Баба Марта влиза в домовете на шипковени, закичва с мартеници и благославя за здраве и берекет. Празнуване Деня на самодееца.

03.03.2023 г. – 145 г. от Освобождението на България от османско владичество. Поднасяне на цветя пред паметните плочи на загиналите за свободата шипковени.

08.08.2023 г. – Празничен концерт в салона на читалището.

Месец март - Годишно отчетно събрание.

Април :

03.04 - 07.04.2023 г. – Седмица на детската книга. Четене на любими детски книжки, гледане на филми и рисуване.

08.04.2023 г. – Лазаруване в Шипково.

16.04.2023 г. – Великден – празнично веселие.

Месец април – Провеждане на творческа среща с писатели от региона.

Май :

11.05.2023 г. – Празник на Св. Братя Кирил и Методий. Ден на библиотекаря - “Библиотекар за един ден”.

18.05.2023 г. – Ден на музейното дело. Отворени врати на музейната сбирка.

24.05.2023 г. – Ден на българската писменост, просвета и култура – тематична витрина в библиотеката.

25.05.2023 г. – Възнесение Господне – Спасовден – храмов празник на църквата. Света Божествена литургия, курбан и празнично веселие.

27.05.2023 г. – Организиране и провеждане на празника

“Сбор на с. Шипково”

Юни :

01.06.2023 г. – Международен ден на детето. Празник с най-малките читатели в библиотеката.

02.06.2023 г. – Почитаме паметта на Ботев и загиналите за свободата на България – подреждане на витрина в библиотеката.

Юли :

18.07.2023 г. – 186 г от рождението на Левски – тематична витрина в библиотеката.

Юли, август:

– Занимания с децата. Рисуване, колективни четения, разучаване на песни и импровизирани изпълнения на сцена, работа с гоблен и др.

05.08.2023 г. – Празник на Минералната вода в курорта.

Септември :

08.09.2023 г. – Международен ден на грамотността - състезание по краснопис и граматика.

Месец септември – участие в Българския фестивал на сливата гр.Троян.

Октомври :

01.10.2023 г. – Честване денят на възрастните хора

Ноември :

01.11.2023 г. – Ден на народните будители – библиотечна изложба.

Декември :

22.12.2023 г. – Коледно-новогодишен концерт в салона на читалището. Посрещане на Дядо Коледа.

Председател на НЧ „Светлина 1902 г.”

/ Тихомир Лилов /